Soja-aanleg en plase te koop | Netwerk24
Thiem bespreek sy plek in eindstryd
Dominic Thiem het sy plek in die eindstryd van die ATP-jaareindtoernooi in Londen teen Stefanos Tsitsipas bespreek deur die verdedigende kampioen, Alexander Zverev, in die halfeindronde te klop.
KYK: Langer episodes en baie drama in die laaste week van Die Testament
Twaalf weke en baie drama later, is dit vandeesweek die laaste week van Netwerk24 se eerste aanlyn blitssepie, Die Testament.
Soja-aanleg en plase te koop
01 November 2019 05:30
Park Village Auctions (PVA) nooi beleggers om aanbiedings te doen vir die roerende en vaste bates van 'n KwaZulu-Natalse soja-aanleg, waarvan die vervaardiger tans in sakeredding is.
'n Skermgreep van die gedeelte van die plaas Springfontein in KwaZulu-Natal, waarvoor voornemende kopers aanbiedings by Park Village Auctions kan indien.
Andrew Dix-Peek van PVA sê die verkoping val onder PVA se sakereddingsafdeling, wat spesialiseer in die verkope van ondernemings wat in die moeilikheid is.
"Die meeste van die ondernemings wat deur die afdeling van die hand gesit word, benodig bloot 'n kapitaalinspuiting of 'n herstrukturering om verder bedrywig te kan wees."
Gevolglik verteenwoordig dit 'n gulde geleentheid vir beleggers, reken hy.
Die beskikbare bates sluit in 'n soja-olieslaeraanleg, plaasgrond en roerende bates.
Die eerste eiendom wat verkoop word, is 'n gedeelte van die plaas Springfontein, plaasnommer 112, Swartberg.
Dié plaas het besproeiingsgrond, wat as weivelde vir melkbeeste gebruik is.
Verbetering behels graansilo's met gespesialiseerde infrastruktuur, 'n woonhuis, 'n veekraal vir veeveilings en 'n toegeruste boorgat.
Die roerende bates wat saam met die Springfontein-plaas verkoop word, sluit in rollermeul-eenhede, vervoereenhede, elektriese verspreidingstelsels, droërs, elektriese motors en 'n kompressor.
Die tweede eiendom is gedeelte 12 van die plaas Winterton, net af van die R74 in Winterton. Altesame 71% van die kommersiële plaas bestaan uit besproeiingsgrond en dan is daar 'n klein deel droë lande.
Die verbeterings sluit in 'n sojaslaeraanleg met die ondersteunende infrastruktuur, onder meer kantore, personeelgeriewe, pakhuise vir berging, 'n massameetbrug, afdakke en 'n toegeruste boorgat.
Dié plaas se roerende bates bestaan uit die inhoud van die oliemeule, die silo, 'n stoomketel, werkswinkelbates, 'n voorlaaier en 'n John Deere-trekker.
Gedetailleerde inligting is by www.parkvillageauctions.co.za beskikbaar.
Belangstellende partye kan Dix-Peek by 082 778 6001 bel om 'n afspraak te maak om die bates te besigtig.
Aanbiedings moet nie later nie as 7 November om 15:30 ingedien word by PVA se hoofkantoor: Eenheid 10, Ferndale Mews-Noord, Oaklaan, Fern­dale, Randburg. Voornemende kopers moet kennis neem dat die sakereddingspraktisyn die reg voorbehou om nie die hoogste aanbod of enige ander aanbod te aanvaar nie.